นศ.พละ-ราชภัฏ คว้าตำแหน่ง เทพี-เทพบุตร ยี่เป็ง เชียงใหม่
ณัฎชญาภา-นนทกร 2 นักศึกษา คว้าตำแหน่งเทพี-เทพบุตรยี่เป็ง เชียงใหม่ ประจำปี 58 ท่ามกลางบรรยากาศคึกคัก คนไทยและต่างชาติแห่ลอยกระทงปล่อยโคมแน่นริมแม่น้ำปิง ขณะที่บางส่วนหลีกเลี่ยงคนหนาแน่นและการจราจรติดขัด เลือกไปลอยกระทงตามท่าน้ำชานเมือง,เมื่อวันที่ 26 พ.ย.58 ผู้สื่อข่าวรายงานว่า ที่เวทีข่วงประตูประตูท่าแพ อ.เมือง จ.เชียงใหม่ ได้มีการประกวดเทพียี่เป็งเชียงใหม่ และเทพบุตรยี่เป็ง โดยตัดสินเมื่อคืนวันที่ 25 พ.ย.ที่ผ่านมาในปีนี้ ท่ามกลางนักท่องเที่ยวทั้งชาวไทยและต่างประเทศสนใจเข้าชมจำนวนมาก สาวงามที่คว้าตำแหน่งเทพียี่เป็งประจำปี 2558 น.ส.ณัฎชญาภา ศรีจูมพล อายุ 22 ปี นักศึกษามหาวิทยาลัยราชภัฏเชียงใหม่ มี รองอันดับ 1 น.ส.ดารารัตน์ ศรีเบญจรัตน์ อายุ 20 ปี นักศึกษามหาวิทยาลัยราชภัฏเชียงใหม่, รองอันดับ 2 น.ส.ปิรวดี ขำสุวรรณ อายุ 17 ปี โรงเรียนสาธิตมหาวิทยาลัยเชียงใหม่ รองอันดับ 3 น.ส.บัณฑิตา ชัยมา อายุ 19 ปี วิทยาลัยพยาบาลบรมราชชนนีเชียงใหม่ และรองอันดับ 4 น.ส.พัชราภรณ์ ไชยสุภา อายุ 18 ปี มหาวิทยาลัยแม่ฟ้าหลวง,สำหรับตำแหน่งเทพบุตรยี่เป็ง ประจำปี 2558 บนเวทีการประกวดงานยี่เป็งเชียงใหม่ นายนนทกร อัมพุธ อายุ 21 ปี นักศึกษาสถาบันการพลศึกษาวิทยาลัยเขตเชียงใหม่ คว้าตำแหน่งไปครอง โดยมี นายภาสกร สุทธนะ อายุ 20 ปี นักศึกษามหาวิทยาลัยแม่โจ้ ได้รองอันดับ 1 นายนราวิชญ์ แปงแก้ว อายุ 17 ปี นักเรียนพร้าววิทยาคมเชียงใหม่ รองอันดับ 2 นายกฤษณ์ กันธาจักร์ อายุ 19 ปี นักเรียนโปลิเทคนิคลานนาเชียงใหม่ รองอันดับ 3 และ นายคณาธิป ธวิตอังกูร อายุ 18 ปี นักศึกษามหาวิทยาลัยเชียงใหม่ รองอันดับ 4,ผู้สื่อข่าวรายงานว่า การประกวดเทพี-เทพบุตรยี่เป็งในปีนี้ มีนักท่องเที่ยวชาวต่างชาติเข้ามาชมมากจนแน่นเวที และมีการขอถ่ายภาพเทพีและเทพบุตร ยี่เป็งจำนวนมาก ส่วนบรรยากาศโดยทั่วไปยี่เป็งเชียงใหม่คึกคัก หลายหน่วยงานร่วมจัดกิจกรรมรับนักท่องเที่ยว ในส่วนซากโคมลอยที่ตกในสนามบินเชียงใหม่ยังมีเกลื่อน ทางเจ้าหน้าที่รีบจัดเก็บแล้ว
ณัฎชญาภา-นนทกร 2 นักศึกษา คว้าตำแหน่งเทพี-เทพบุตรยี่เป็ง เชียงใหม่ ประจำปี 58 ท่ามกลางบรรยากาศคึกคัก คนไทยและต่างชาติแห่ลอยกระทงปล่อยโคมแน่นริมแม่น้ำปิง ขณะที่บางส่วนหลีกเลี่ยงคนหนาแน่นและการจราจรติดขัด
ยี่เป็ง,นักศึกษา,เทพี,เทพบุตร,คว้าตำแหน่ง,ลอยกระทง,ปล่อยโคม,ณัฎชญาภา ศรีจูมพล,นนทกร อัมพุธ,นักท่องเที่ยว,ชาวต่างชาติ,เชียงใหม่,ข่าว,ข่าวทั่วไทย,ไทยรัฐออนไลน์